Salvator Mundi (Leonardo)
<s>Salvator Mundi (lat. za „Spasitelj svijeta”) je ulje na drvetu koje je odnedavno pripisano Leonardu da Vinciju, za kojega se zna kako je slikao ovu temu.</s><s>Slika prikazuje Krista na renesansni način, s uzdignutom desnom rukom i prekriženim prstima u blagoslovu dok u lijevoj drži kristalnu kuglu.</s>

<s>Povijest 
Leonardo da Vinci je slikao ovaj motiv nekad između 1506. i 1513. godine u Francuskoj, za kralja Luja XII.</s><s>Nedavnom provjerom autorstva utvrđeno je kako je tu sliku posjedovao engleski kralj Karlo I. 1649. godine, nakon čega ju je otkupio vojvoda Buckinghama i Normanbyja 1763. god.</s><s>Ponovno se pojavljuje 1900. kada je kupuje britanski kolekcionar Francis Cook, prvi viskont Monserratea.</s><s>Slika je bila oštećena prethodnim restauracijama i njezino autorstvo nije bilo jasno.</s><s>Cookovi nasljednici su je prodali na aukciji 1958. godine za samo 45 £.</s>

<s>Slika je bila izgubljena i ponovno je pronađena 2005. kada ju nabavlja konzorcij kolekcionara iz New Yorka pod vodstvom Alexandera Parisha i Roberta Simona.</s><s>Bila je uvelike preslikana i izgledala je kao kopija.</s><s>Obnovljena je tek 2011. godine i utvrđeno je kako je riječ o Leonardovom djelu.</s><s>Naime, slika je uspoređena s nekoliko verzija slika Salvator Mundi drugih umjetnika iz istog razdoblja i utvrđeno je kako je ova superiornija.</s><s>Također su pronađeni tragovi pritiskanja donje strane dlana prilikom slikanja, a što je bilo poznato na drugim Leonardovim djelima.</s><s>Utvrđeno je i kako je način slikanja uvojaka kose i pletera na lenti, kao i pigmenti na podlozi od kestenova drveta, odogovaraju Leonardovom stilu.</s>

<s>Izložena je napokon u londonskoj Nacionalnoj galeriji za izložbu Leonardo da Vinci: Slikar na milanskom dvoru od 9. studenoga 2011. do 5. veljače 2012.</s>

<s>Slika je 16. 11. 2017. prodana saudijskom princu Baderu bin Abdullah bin Mohammed bin Farhan al-Saudu za 450,3 milijuna $, postavši najskupljom slikom na svijetu.</s>

<s>Bilješke</s>

<s>Vanjske veze</s>

<s>‘Salvator Mundi’ Was Largely Painted by the Renaissance Master’s Assistant</s>

<s>Slike 1500-ih
Slike Leonarda da Vincija
Ikonografija Isusa</s>

